open-index/open-wikipedia-markdown huggingface dataset:
காடை வளர்ப்பு

thumb|right|200px|ஒரு வயதிற்கு கீழேயுள்ள ஜப்பானிய காடைகள் --- Japanese quails less than 1 year old
thumb|right|200px| ஜப்பானிய காடைகளின் முட்டைகள் --- Japanese quail eggs
தமிழ்நாட்டில் குறிப்பிட்ட சில பகுதிகளில் இறைச்சிக்காக ஜப்பானியக் காடைகள் வளர்க்கும் பணி நடைபெற்று வருகிறது.

இந்தக் காடைகள் தமிழ்நாட்டின் குறிப்பிட்ட சில அசைவக் கடைகளில் மட்டும் உணவாகப் பயன்படுத்தப்பட்டாலும், இந்தக் காடை இறைச்சியில் சில மருத்துவக் குணங்கள் இருப்பதாகக் கருதப்படுவதை அடுத்து வீடுகளில் இருப்பவர்களும் வாங்கத் தொடங்கியிருப்பதால் காடை வளர்ப்பில் பலர் ஆர்வம் காட்டி வருகின்றனர்.

## காடை வளர்ப்பின் முக்கிய அம்சங்கள்
#மிகக் குறைந்த இடத்தில் அதிக எண்ணிக்கையில் காடையை வளர்க்கலாம்.
#குறைந்த முதலீட்டில் தொடங்கலாம்.
#காடைகளுக்கு நோய் எதிர்ப்பு திறன் அதிகம்.
#காடைகளை 5 முதல் 6 வாரங்களில் விற்பனை செய்யலாம்.
#மிகக் குறைந்த அளவு தீவனமே போதுமானது.
#காடை இறைச்சியில் அதிக அளவு புரதமும் 22% குறைந்த அளவு கொழுப்பும் 5 % இருப்பதால் குழந்தைகளுக்கும் பெரியவர்களுக்கும் ஏற்ற உணவாகும்.
#ஊட்ட சத்து நிறைந்த முட்டை.

## கொட்டகை அமைப்பு
### 1. ஆழ்கூள முறை
#இம்முறையில் ஒரு சதுர அடியில் 6 காடைகள் வரை வளர்க்கலாம்.
#காடைகள் முதல் இரண்டு வாரம் வரை ஆழ்கூள முறையில் வளர்த்துப் பின் கூண்டுகளுக்கு மாற்றி ஆறு வாரம் வரை வளர்க்கலாம். இதனால் வளரும் பருவத்தில் அதிகம் அலைந்து திரிந்து, உட்கொண்ட தீனியின் எரிசக்தி வீணாகி குறைந்த எடைகொண்டதாக உருவாவதை தடுக்கலாம்.
### 2.கூண்டு முறை
#கூண்டின் அடிப்பகுதி மற்றும் பக்கவாட்டு கம்பிவலை 1.5 க்கு 1.5 செ.மீ. உள்ளதாக இருக்க வேண்டும்.
#கூண்டுகளை 4 முதல் 5 அடுக்குகளாக அமைக்கலாம். ஒவ்வொரு கூண்டுக்கும் கீழே தகடுகள் பொருத்தி கழிவுகளை தினமும் அப்புறப்படுத்தலாம்.

## ஆதாரம்
காடை வளர்ப்பு 

பகுப்பு: தொழில்கள்
பகுப்பு:காடைகள்
ஈவோ யொசிப்போவிச்

**ஈவோ யொசிப்போவிச்** (*Ivo Josipović*, பிறப்பு: ஆகஸ்ட் 28, 1957) என்பவர் குரோவாசியாவின் அரசியல்வாதியும்,  பல்கலைக்கழகப் பேராசிரியரும், வழக்கறிஞரும், இசையமைப்பாளரும் ஆவார். இவர் ஜனவரி 2010 இல் இடம்பெற்ற அரசுத் தலைவர் தேர்தலில் போட்டியிட்டு வெற்றி பெற்றார். குரோவாசியாவின் நாடாளுமன்றத்தில் சமூக மக்களாட்சிக் கட்சியின் உறுப்பினராக உள்ளார்.

27 டிசம்பர் 2009 அரசுத் தலைவர் தேர்தலில் இவர் போட்டியிட்டு வெற்றி பெற்றிருந்தாலும், அறுதிப் பெரும்பான்மையைப் பெறவில்லை. இதனையடுத்து 2010, ஜனவரி 10 ஆம் நாளில் இடம்பெற்ற மறுவாக்குப்பதிவில் போட்டியிட்டு வெற்றி பெற்றார்.

## மேற்கோள்கள்

பகுப்பு:1957 பிறப்புகள்
பகுப்பு:குரோவாசிய அரசியல்வாதிகள்
பகுப்பு:வாழும் மக்கள்
மகர சங்கராந்தி

**மகர சங்கராந்தி** (*Makar Sankranti*) அல்லது **சங்கராந்தி** சூரியன் தன் வான்வழிப் பயணத்தில் மகர ராசிக்கு மாறும் நாளாகும். இது துவக்கத்தில் குளிர்கால கதிர்த்திருப்பத்துடன் இயைந்திருக்கலாம். தற்போது  இது சனவரி 14 அன்று நிகழ்கிறது. இன்றிலிருந்து பகல் நேரம் கூடுதலாவது கொண்டாடப்படுகிறது. இந்தியாவின் பல பகுதிகளில் இது தானிய அறுவடையோடு ஒன்றுவதால் அறுவடை திருவிழாவாகவும் சூரியனுக்கு வரவேற்பும் நன்றியும் தெரிவிக்கும் திருவிழாவாகவும் கொண்டாடப்படுகிறது.

தொன்மையான இப்பண்டிகை, தமிழகத்தில் பொங்கல் பண்டிகை எனவும் இந்தியாவின் பிற பகுதிகளில் சூரிய வழிபாடு எனும் **மகர சங்கராந்தி** என்ற பெயரிலும் சிறப்பாகக் கொண்டாடப்படுகிறது. இந்தியக் கலாசாரத்தின் தாக்கம் கொண்ட, இந்தோனேசியா, தாய்லாந்து, லாவோஸ், நேபாளம், மியான்மர், இலங்கை போன்ற ஆசிய நாடுகளிலும் கூட மகர சங்கராந்தி விழா வேறு பெயர்களில் கொண்டாடப்படுகிறது.

புவி சூரியனைச் சுற்றி வந்தாலும் இந்திய தொன்மவியலில் பனிரெண்டு இராசிகளாகப் பிரிக்கப்பட்ட வான்வெளியில் சூரியன் நகர்வதாகக் கருதப்படுகிறது. இந்த நகர்வில் சூரியன் வடக்கு நோக்கி தனது பயணத்தை திருப்புகின்ற நாள் மகர சங்கராந்தி எனப்படுகிறது. சமசுகிருதத்தில் *சங்கரமண* எனில் *நகரத் துவங்கு* எனப் பொருள். இதுவே இவ்விழா சங்கராந்தி என அழைக்கப்பட காரணமாயிற்று.இந்தியாவின் பரந்த நிலப்பரப்பு,வானிலை மற்றும் பன்முக பண்பாடு காரணமாக பல்வேறு பெயர்களிலும் பல்வேறு வரலாறுகளுடனும் இவ்விழா கொண்டாடப்படுகிறது.

பன்னிரு ஆண்டுகளுக்கு ஒருமுறை நிகழும் கும்பமேளா, மகர சங்கராந்தி அன்று துவங்குகிறது.

## வட்டார வழக்கங்கள்
[thumb|left| [வாரணாசி கூரைகள்மீது பட்டம் விடுதல்]]
சங்கராந்தி தெற்கு மற்றும் தென்கிழக்கு ஆசியாவின் பல பகுதிகளில் பலவாறு கொண்டாடப்படுகிறது:

### இந்தியாவில்
இந்தியாவில் பல பெயர்களில் இந்த அறுவடைத் திருவிழா  கொண்டாடப்படுகிறது. 
* **மகர சங்கராந்தி** அல்லது **சங்கராந்தி** - தமிழ்நாடு,  உத்தரப் பிரதேசம், பீகார், மேற்கு வங்கம், ஒரிசா, மணிப்பூர், மகாராட்டிரம், மத்தியப் பிரதேசம், ஆந்திரப் பிரதேசம், கர்நாடகா மற்றும் கோவா
***அறுவடை திருநாள்** -குறிப்பாக தமிழ்நாட்டில் அறுவடை திருநாள் அல்லது தமிழர் திருநாள் என்று கொண்டாடப்படுகிறது. சங்கராந்தி என்பது குறிப்பிட்ட வகை மக்கள் இந்த பெயரில் தமிழ்நாட்டில் கொண்டாடுகின்றனர்.
* **உத்தராயண்**- குசராத் மற்றும் இராசத்தான்
* **லோரி** - இமாச்சலப் பிரதேசம், பஞ்சாப் 
* மகர ஜோதி - சபரிமலை,கேரளம்
*

## பிற நாடுகளில்
* நேபாளம்
** தாரு மக்கள்- **மாகி**
** பிறர் - **மாகே சங்கராந்தி** அல்லது **மாகே சகாராதி**
* தாய்லாந்து - **สงกรานต์  சொங்க்ரான்**
* லாவோஸ் - **பி மா லாவ்**
* மியான்மர் - **திங்க்யான்**
* இலங்கை - பொங்கல் பண்டிகை

## வெளி இணைப்புகள்

* மகர சங்கராந்தி எப்போது ?
* மகர சங்கராந்தியும் இந்துக்களும் 
* மகர சங்கராந்தி எவ்வாறெல்லாம் கொண்டாடப்படுகிறது 
* உலகின் பல பகுதிகளில் மகர சங்கராந்தி

பகுப்பு:பண்டிகைகள்
பகுப்பு:இந்து சமய விழாக்கள்
பகுப்பு:சனவரி சிறப்பு நாட்கள்
பகுப்பு:அறுவடைப் பண்டிகைகள்
பகுப்பு:குளிர்காலப் பண்டிகைகள்
தை அமாவாசை

**தை அமாவாசை** இந்து சமயத்தவர்களுக்கு மிகவும் புனிதமும் சிறப்பானதுமான தினமாகும். தை மாதத்தில் வருகின்ற அமாவாசை *தை அமாவாசை விரதம்* எனச் சிறப்புப் பெறுகின்றது. தமிழ் மாதங்களில் எல்லா மாத அமாவாசை நாட்களுமே சிறப்பானவை என்பதால் தாய், தந்தையரை இழந்தோர் தங்களின் பெற்றோர் மற்றும் மூதாதையரைக் கருத்தில் நினைத்து அமாவாசை நாட்களில் விரதம் கடைப்பிடிப்பர். இதை அமாவாசை விரதம் என்பர். ஆனால் குறிப்பிட்ட சில மாதங்களில் வரும் அமாவாசை நாட்கள் சிறப்பு வாய்ந்தன. அவற்றில் முக்கிய இடம் வகிப்பது ஆடி அமாவாசை மற்றும் தை அமாவாசை ஆகியன. தை அமாவாசை அன்று ஆண்டின் பிற அமாவாசை நாட்களில் கடைபிடிக்க இயலாதவர்கள் ஆறு, கடல் போன்ற புனித நீர்நிலைகளில் நீராடி மூதாதையர்களுக்குப் படையல் செய்து சிறப்பு பூசை (திதி) செய்வர்.

இராமேசுவரம்,திருச்செந்தூர், முக்கடல் கூடும் கன்னியாகுமரி,  மற்றும் காவிரியின் முக்கூடல் தலமான பவானி இங்கெல்லாம் மக்கள் கூட்டம் கூடுதலாக இருக்கும்.

இராமேசுவரத்தில் புகழ்பெற்ற அருள்மிகு ராமநாத சுவாமி மற்றும் அம்பாள் திருச்சிலைகள் தை அமாவாசை தினத்தன்று அங்குள்ள அக்னி தீர்த்தத்திற்கு ஊர்வலமாக எடுத்து வரப்பட்டு புனித நீராடல் நடைபெறும். கோயிலில் சிறப்பு அபிசேக ஆராதனைகளும் நடைபெறுகின்றன. தை அமாவாசையை முன்னிட்டு இராமேசுவரம் வரும் பல்லாயிரக்கணக்கான பக்தர்கள் கடலில் புனித நீராடுவர். இராமேசுவரம் கடற்கரையில் தங்களின் மூதாதையருக்கு தர்ப்பணம் செய்வதையும் வழக்கமாகக் கொண்டுள்ளனர்.

திருநெல்வேலி அருள்மிகு நெல்லையப்பர் கோயிலில் ஆண்டுதோறும் தை அமாவாசை தினத்தன்று லட்ச தீபம் ஏற்றப்படுகிறது. அன்றைய தினம் அருள்மிகு நெல்லையப்பர் - காந்திமதியம்மன் கோயிலில் காணும் இடமெல்லாம் ஒளிச்சுடர்களாகவே காணப்படும். பல்லாயிரக்கணக்கானோர் சுற்றுவட்டாரங்களில் இருந்து வந்து மாலை 6 மணி முதல் இரவு 9 மணி வரை கோயிலின் பிரகாரங்கள் உள்ளிட்ட பகுதிகளில் தீபங்களை ஏற்றிவைத்து வழிபடுவார்கள்.

அமாவாசையை  முழு நிலவு ஆக்கிய அன்னை அபிராமியின் பக்தனுக்கு அருளும் மாண்பினை விளக்கும் காட்சி யொன்று எல்லா ஆலயங்களிலும் , திருக்கடவூர் அன்னை  அபிராமியின் திரு முன்னும் நடப்பது வழக்கம் 

## மேற்கோள்கள்


## இதனையும் காண்க
* ஆடி அமாவாசை

பகுப்பு:இந்து சமய விழாக்கள்
ஒடிசி (இலக்கியம்)

thumb|250px| ''ஒடிசி''யின் துவக்கம்.
***ஒடிசி***அல்லது ஆடிசி, இலியட் இரண்டும் ஹோமர் என்னும் கிரேக்கப் புலவரால் இயற்றப்பட்டதாக்க் கருதப்படும் பண்டை கிரேக்க இதிகாசங்கள் ஆகும்.கி.மு 900 ஆம் ஆண்டில் எழுதப்பட்டதாகக் எண்ணப்படுகிறது.

இக்கவிதைக் காவியம் ஓடிசஸ் என்னும் மாவீரன் டிரோஜான் போரின் முடிவில் இத்தாக்காவில் உள்ள தன் வீட்டிற்குப் பயணப்படும் பத்தாண்டு கால வழிப்பயணத்தை விவரிக்கிறது. டிரோஜான் போர் இலியட்டில் விவரிக்கப்பட்டுள்ளது. இதே நேரத்தில் அவனது மனைவி பெனிலோப் தன்னை பல மனிதர்களிடமிருந்து காத்துக் கொள்ள வேண்டியுள்ளது; அவனது மகன் டெலிமாச்சோசும் அவனைத் தேடுகிறான்.

வருகின்ற வழியில் ஓடிசசும் அவனது வீரர்களும் பல ஆபத்தான இடங்களையும் அச்சுறுத்தும் மிருகங்கள்,அரக்கர்களையும் எதிர்காண வேண்டியுள்ளது.இக்கதையில் வரும் ஒற்றைக்கண் அரக்கர்கள் (கைக்ளோப்கள்) ஆங்கில இலக்கியத்தில் மிகவும் பரவலாக அறியப்பட்டவர்கள்.

## குறிப்புகள்
* இந்த புத்தகத்தின் பின்னணியிலேயே நீண்ட பயணத்தைக் குறிக்கும் ஆங்கில சொல் *ஓடிஸ்ஸி* உருவானது. 
* ஒடிசஸ் என இக்கவிதையில் குறிப்பிடப்படுபவரின் உரோமானியப் பெயர் **உலிசஸ்** ஆகும்.
* ஜேம்ஸ் ஜாய்ஸ் எழுதிய 1922ம் ஆண்டு புத்தகம் உலிசஸ் ஹோமரின் காவியத்தைத் தழுவியிருந்தாலும் வெகுவாக வேறானது.

## மேற்கோள்கள்

பகுப்பு:கிரேக்கத் தொன்மவியல்
பகுப்பு:கிரேக்க இலக்கியம்
பகுப்பு:கிரேக்க நூல்கள்
இயக்குநர் (திரைப்படம்)

**திரைப்பட இயக்குநர்** 
(film director), அல்லது **இயக்குநர்** என்பவர் ஓர் திரைப்படம் உருவாக்கப்படுவதைச் செயல்படுத்துபவர் மற்றும் திரைப்படத் தயாரிப்பை வழிகாட்டுபவர்.

ஓர் இயக்குநர் திரைக்கதையை மன ஓவியமாக தீட்டி, திரைப்படத்தின் கலை மற்றும் நாடகத்தன்மையின் அங்கங்களை கட்டுப்படுத்தித் தொழில்நுட்பக் கலைஞர்களையும்  நடிகர்களையும் வழிகாட்டி தனது மன ஓவியத்தினை வெளிக்கொணரும் கலைஞராவார். சில நேரங்களில் திரைப்பட இயக்குநர்களுக்கு முழு சுதந்திரம் இருக்காது. ஓர் திரைப்படத்தின் தயாரிப்பாளர் அப்படத்திற்கான இயக்குநரை தேர்வு செய்வார். இத்தகைய நேரங்களில் தயாரிப்பாளர் இயக்குநரை கட்டுப்படுத்தும் போக்குக் காணப்படலாம்.

ஒரு தொலைக்காட்சி நெடுந்தொடரின் தனிக்காட்சியை இயக்கும்போது இயக்குநரின் பங்கு ஓரளவு குறைந்திருக்கும். நிகழ்ச்சித் தயாரிப்பாளரே தொடரின் காட்சியமைப்பையும் உணர்ச்சி வெளிப்பாடுகளையும் பார்வையாளர் பின்னூட்டத்திற்கொப்ப வரையறுத்திருப்பார்.

திரைப்பட இயக்குநராக வருவதற்கு முன்பு சில திரைப்பட இயக்குநர்கள் திரைக்கதை எழுத்தாளர்கள், ஒளிப்பதிவாளர்கள், தயாரிப்பாளர்கள், திரைப்பட ஆசிரியர்கள் அல்லது நடிகர்களாக இருந்துள்ளனர். அதே போன்று  சிலர் திரைப்படப் பள்ளியில் பயின்றனர் அல்லது இயக்குநரிடம் உதவி இயக்குநராக பணி புரிந்துள்ளனர்.

## மேற்கோள்கள்



பகுப்பு:திரைப்படத் தயாரிப்பு தொழில்கள்
பகுப்பு:பொழுதுபோக்குத் தொழில்கள்
பகுப்பு:ஊடகத் தொழில்கள்
திரைப்பட இயக்குநர்
டான் குய்க்ஸோட்

thumb|டான் குய்க்ஸோட் மற்றும் அவர் உதவியாளர், சாஞ்சோ பான்சா - குஸ்டோவ் டோரெயின் வரியோவியம்
***டான் குய்க்ஸோட்***(Don Quixote) மிகுவல் டெ செர்வான்டெஸ் என்ற இசுப்பானிய ஆசிரியர் எழுதிய நாவலாகும். 1605 மற்றும் 1615 ஆண்டுகளில் இரு பாகங்களாக வந்த இந்த நாவலே நவீன இலக்கியத்தின் முதல் நாவலாகக் கருதப்படுகிறது. லா மான்ச்சாவைச் சேர்ந்த டான் குய்ஸோட் என்ற நபர், தாம் படித்த மாண்மை (chivalry) குறித்த புத்தகங்களின் அடிப்படையில் தம்மை ஓர் வீரராக (knight) உருவகித்துக்கொண்டு வீரமாகக் காப்பாற்றும் நிகழ்ச்சிகளை நகைச்சுவையுடன் கூறும் நாவலாகும். அவரை அவரது உயிர் நண்பர் வரை அனைவரும் கலாய்ப்பதுவே நாவலின் மையமாகும். இதனை ஆங்கிலத்தில் மொழி பெயர்த்தவர் தாமஸ் ஷெல்டன் ஆவார்.

### அச்சில்
* 
* 

### இணையத்தில்
* 

பகுப்பு:1605 நூல்கள்
பகுப்பு:இசுப்பானிய இலக்கியம்
பகுப்பு:1615 நூல்கள்
நிலைமின் எதிர்ப்புத் தரை

**நிலைமின் எதிர்ப்புத் தரை** என்பது, நிலைமின்சாரத்தை உருவாக்குவதில் பங்களிப்புச் செய்யாததாகவும், அவ்வாறு உருவானாலும் அதனைப் நிலத்துக்குக் கடத்திவிடக்கூடிய வகையில் நிலத்துடன் இணைக்கப்படக் கூடியதாகவும் இருக்கும், ஒரு கட்டிடத் தரையைக் குறிக்கும். நிலைமின்னினால் பாதிக்கப்படக்கூடிய மின்னணுச் சாதனங்களைப் பயன்படுத்தும் இடங்களில் இத்தகைய தரைகள் அமைக்கப்படுகின்றன. தற்காலத் தொழில் நுட்பங்களில் தங்கியுள்ள தரவு மையங்கள், வங்கிகள், அறுவை மருத்துவக் கூடங்கள், வானூர்திக் கட்டுப்பாட்டு அறைகள் போன்ற இடங்களில் இத்தகைய தரைகள் முக்கியமானவை.

## நிலைமின் உருவாதல்
இரண்டு பொருட்கள் உராயும் போது நிலைமின் உருவாவதால், தரையின்மீது நடப்பது தரையில் நிலைமின் உருவாவதற்கான முக்கியக் காரணம் ஆகும். இவ்வாறு உருவாகும் மின் வேறெங்கும் கடத்தப்படாவிட்டால் அத்தரயிலேயே சேமிக்கப்படும். இவ்வாறான தரைகள் அதன்மீது நடக்கும் மனிதர்களிலும் மின்னேற்றத்தை உருவாக்கும். இவர்கள் சாதனங்களைத் தொடும்போது விரைவாக மின்னிறக்கம் ஏற்படுகின்றது. இதனால் உணர்திறன் கூடிய மின்னணுச் சாதனங்கள் பாதிக்கப்படக்கூடிய வாய்ப்பு ஏற்படுகின்றது.

## கட்டிடப்பொருட்கள்
நிலைமின் எதிர்ப்புத் தன்மை கொண்டவையாக உற்பத்தி செய்யப்படும் தரைமுடிப்புக்களைப் பயன்படுத்துவதன் மூலம் நிலைமின் எதிர்ப்புத் தரைகள் உருவாக்கப்படுகின்றன. சில காலங்களுக்கு முன் இத்தைகைய தரை முடிப்புப் பொருட்கள் மிகவும் குறைவாகவே இருந்தன. கடத்துதிறன் கொண்ட வைனைல் விரிப்புக்கள் அல்லது வைனைல் தரை ஓடுகளே பரவலாகப் பயன்பட்டன. தற்காலத்தில் இத் தேவைக்குப் பயன்படுத்தக் கூடிய பல பொருட்கள் உருவாக்கப்பட்டு உள்ளன.

பகுப்பு:கட்டிடக்கலை
டெக்ஃபெஸ்ட்

**டெக்ஃபெஸ்ட்**(Techfest), மும்பையிலுள்ள இந்திய தொழில்நுட்பக் கழக மாணவர்கள் தன்னிச்சையாக நடத்தும் ஓர் அறிவியல் மற்றும் தொழில்நுட்ப விழாவாகும். இத்தகைய விழாக்களுக்கு இந்தியாவில் முன்னோடியாக விளங்கும் இது ஆசியாவிலேயே மிகப்பெரும் விழாவாக உள்ளது.  சுற்றுப்புற சூழலை மாசாக்காத தொழில்நுட்ப வளர்ச்சிக்கு இந்த விழா பெரிதும் உதவியுள்ளது. 1998ஆம் ஆண்டு மாணவர்களுக்கு தங்கள் தொழில்திறனை வெளிக்காட்ட ஓர் தளமாக அமையும் பொருட்டு சிறிய அளவில் துவங்கப்பட்ட இவ்விழா அடுத்த பத்தாண்டுகளில் இவ்வளர்ச்சியைக் கண்டுள்ளது. இந்தியாவின் பல பகுதிகளிலிருக்கும் 2100 கல்லூரிகளிலிருந்து 60,000த்திற்கும் கூடுதலான பங்கேற்பாளர்களும் பிற நாடுகளிலிருந்து குழுக்களும் இங்கு சிறப்பித்திருக்கிறார்கள்.பங்கு பெற்ற சில நாடுகள்:அமெரிக்க ஐக்கிய நாடு, சிங்கப்பூர், நேபாளம், ஈரான், பங்களாதேசம், இலங்கை, டென்மார்க், வெனிசூலா, கனடா மற்றும் பாகிஸ்தான்.  மாணவர்களைத் தவிர டெக்ஃபெஸ்ட் பல வணிக நிறுவனங்களையும் ஆசிரிய பெருமக்களையும் ஈர்த்துள்ளது. இதன் குறிக்கோள் வாசகம்: *தொழில்நுட்பம் மகிழ்வானது* (Technology is Fun).

## வெளியிணைப்புகள்
* இ.தொ.க அலுவல்முறை தளம்
*  ''டெக்ஃபெஸ்ட்'' அலுவல்முறை தளம் 
* ''டெக்ஃபெஸ்ட்'' 2009 நெக்சசு'' 
* ''டெக்ஃபெஸ்ட்'' 2009 ஐநெக்சசு'' 
* '''டெக்ஃபெஸ்ட்'' 2010 குழு'' 
* ''டெக்ஃபெஸ்ட்'' 2009 பிரயாசு 

பகுப்பு:இந்திய தொழில்நுட்பக் கழகங்கள்
மாறுதிசை மின்சார இயக்கி

thumb|right| இது தொழிற்சாலையைச் சார்ந்த மாறுதிசை மின்சார இயக்கி ஆகும், மேல்புறம் மின் முனைய பெட்டியும், இடதுபுறம் சூழலும் வெளீயிட்டு தண்டும் கொண்டுள்ளது.  இத்தகைய மோட்டார்கள் பரவலாக குழாய்கள், புளோயர், கன்வேயர் மற்றும் பிற தொழில்துறை இயந்திரங்களில் பயன்படுத்தப்படுகின்றன.

**மாறுதிசை மின்சார இயக்கி** அல்லது **மாறுதிசை மின் சுழற்பொறி **( Alternating Current Motor ) அல்லது மா.தி இயக்கி ( AC Motor ) என்பது மாறுதிசை மின்னோட்டத்தால் இயக்கம் ஒரு மின்சார இயக்கி ஆகும் . இதில் இரண்டு முக்கியமான பாகம் உண்டு . அவை நிலையகம் மற்றும் சுற்றகம் ஆகும் . நிலையகம் என்பது மேலாக இருக்கும் சுருள் (coil) கம்பிகள் ஆகும் . நிலையகம் மாறுதிசை மின்னோட்டம் தன்மீது பாயும் பொது காந்தப்புலத்தை உருவாக்கும் . சுற்றகம் என்பது உள்ளே இருப்பதாகும் . இது மின்தண்டு (shaft) உடன் இணைக்கப்பட்டிருக்கும் ஆகும் . இந்த தண்டானது காந்தப் புலத்தினால் முறுக்கு விசை ஏற்பட்டு சுற்றக்கூடியதாகும் .

மாறுதிசை மின்சார இயக்கிகள் அதன் சுற்றகத்தின் காரணமாக இரண்டு வகைப்படும் . அவை மாறுதிசையொத்த மின்சார இயக்கி மற்றும் மாறுதிசை தூண்டல் இயக்கி ஆகும் . மாறுதிசையொத்த இயக்கிகள் செலுத்தும் அதிர்வெண்ணை ஒத்து இயங்கும் இயக்கிகள் ஆகும் . சுற்றகத்தின் காந்தப் புலத்தை சரிவு வளையங்கள் அல்லது நிலைக்காந்தம் உருவாக்கும் மின்சாரத்தினால் ஏற்படும் .

மற்றொரு இயக்கி ஆனது தூண்டல் இயக்கிகள் . இவை செலுத்து அதிர்வெண்ணை விடை குறைவான அதிர்வெண்ணில் இயங்கும் . சுற்றகத்தின் காந்தப்புலம் தூண்டு மின்சாரத்தினால் ஏற்படும்.

## வரலாறு

1882 ல் செர்பியா ஆராய்ச்சியாளர் நிகோலா டேச்ட்லா என்பவர் மாறுதிசைமின்னாக்கியில் பயனாகும் சுழலும் தூண்டல் காந்தப் புலக் கொள்கையை கண்டறிந்தார் . இந்த சுழல் மற்றும் தூண்டல் மின்காந்த புலத்தை பயன்படுத்துதலால் சுழுலும் இயந்திரங்களில் முறுக்கம் ஏற்படுத்த உதவுகிறது . இந்தக்கொள்கை தான் 1883 ல் பன்னிலை தூண்டல் இயக்கிகளை வடிவமைக்க உதவியது .  1885 ல் கலிலியோ பெரரிஸ் என்பவர் இந்த கொள்கையை தனியாக ஆராய்ந்தார் .  1888 ல் கலிலியோ பெரரிஸ் தனது ஆய்வுகளை ஒரு காகிதத்தில் துரினில் உள்ள *ராயல் அகாடமி ஆப் சயன்சஸ்* இடம் வெளியிட்டார் .

இந்தக் கண்டுபிடிப்பு காலகட்டத்தை (1888 ல் இருந்து ) இரண்டாம் தொழிற்சாலை படிவளர்ச்சி என்றும் டேச்ட்லா கண்டுபிடிப்பு காலம் என்றும் கூறலாம் ஏனென்றால் இந்தக் காலத்தில் தான் திறனாக மின் உற்பத்தி செய்வதும் , தொலை தூரங்கள் மின்சாரத்தை கடத்தும் படியான வளர்ச்சி ஏற்பட்டது ஆகும் .

## மேலும் பார்க்க

* இயக்கி
* மின்சார இயக்கி
* நேரோட்ட மின்சார இயக்கி
* மின்னிலை இயக்கி

## மேற்கோள்கள்

பகுப்பு:மாறுதிசை மின்னியக்கிகள்
மின்னிலை இயக்கி

**மின்னிலை இயக்கி** அல்லது **மின்தேக்கியக்கி** என்பது மின்மங்களின் ஈர்ப்பு மற்றும் தள்ளுகை என்ற அடிப்படையில் இயக்கம் ஒரு வகை மின்சார இயக்கி ஆகும் . பொதுவாக , மின்னிலை இயக்கி என்பது சுருள் கம்பியின் அடிப்படையில் இயக்கம் இயக்கிகளின் இரண்டாம் நிலையாகும் .

## இதனையும் பாருங்கள்
மின்னிலை இயற்றி
மின்சார இயக்கி 
இயற்றி

## மேற்கோள்கள்

பகுப்பு:மின்சார இயக்கிகள்
பியோ-சவா விதி

**பயட்-சவார்ட் விதி விதி** அல்லது (*பயட்-சாவர்ட் விதி*) என்பது மின்னோட்டத்தினால் உருவாகும் காந்தப்புலத்தின் மதிப்பைக் காண உதவும் ஒரு சமன்பாடு ஆகும்.

### சமன்பாடு
: \mathbf{B} = \int\frac{\mu_0}{4\pi} \frac{I d\mathbf{l} \times \mathbf{\hat r}}{r^2}, அல்லது ,  \mathbf{B} = \int\frac{\mu_0}{4\pi} \frac{I d\mathbf{l} \times \mathbf{r}}{r^3}  

( SI அலகுகளில்), 
:*I* - கம்பியில் பாயும் மின்னோட்டம்,
:*d*'l*** - இதன் எண்மதிப்பு = கம்பியின் மிகச்சிறிய பகுதியின் நீளம், இதன் திசை - அப்பகுதியில் மின்னோட்டத்தின் திசை,
:***B**''  - [[காந்தப்புலம்]] (அ) [[காந்தத்தூண்டல்]],
:''μ''<sub>0</sub> - வெற்றிடத்தில் [[காந்த உட்புகுதிறன்]] ,
:<math>\scriptstyle{\hat{\mathbf{r}}}</math> - கம்பிப்பகுதிக்கும் எந்தப்புள்ளியில் காந்தப்புலம் காண வேண்டுமோ அதற்கும் இடையேயான தொலைவின் ஓரலகு வெக்டர்,
:<math>\scriptstyle{\mathbf{r}=r\hat{\mathbf{r}}}</math> - கம்பிப்பகுதிக்கும் எந்தப்புள்ளியில் காந்தப்புலம் காண வேண்டுமோ அதற்கும் இடையேயான தொலைவின் ஆர வெக்டர்,
:: **தடித்த எழுத்துகளில்''' உள்ள குறியீடுகள் வெக்டர் அளவுகளைக் குறிக்கும்.

## மேற்கோள்கள்

பகுப்பு:இயற்பியல் கோட்பாடுகள்
பகுப்பு:காந்தவியல்
பகுப்பு:காற்றியக்கவியல்
பகுப்பு:மின்காந்தவியல்
ஜித்தன்

***ஜித்தன்*** (*Jithan*) 2005 இல் வெளிவந்த தமிழ்த் திரைப்படம் ஆகும். ஆர். கே. வின்சென்ட் செல்வாவின் இயக்கத்தில் வெளிவந்த இத்திரைப்படத்தில் ரமேஷ் (அறிமுகம்), பூஜா, சரத்குமார் மற்றும் பலர் நடித்திருந்தனர். பாடல்களை கபிலன், தாமரை, நா.முத்துக்குமார் மற்றும் பாரதிகல்யாண் ஆகியோர் எழுதியிருந்தனர். ராதிகா சரத்குமார் இத்திரைப்படத்தை தயாரித்தார்.

## மேற்கோள்கள்

பகுப்பு:2005 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
சாரோசு (வானியல்)

கிரகணங்கள் (அ) மறைப்புகளின் காலச்சுழலையும் *(periodicity)* மறுநிகழ்வையும் *(recurrence)* கணிப்பதற்கு உதவும் சுழற்சி **சாரோஸ் சுழற்சி** எனப்படும். இது 6,585.3 நாள்கள் (18 ஆண்டுகள் 11 நாள்கள் 8 மணி) காலம் கொண்ட ஒரு சுழற்சியாகும். இதற்கு நிலவின் சுழற்சிப்பாதையில் ஏற்படும் திசைமாற்றமே காரணம். ஒவ்வொரு சாரோசு சுழற்சிக்குப் பிறகும் அனலி (சூரியன்), பூமி, நிலவு இவை மூன்றும் அதே சார்பு இடஒருங்குக்கு (relative spatial alignment) வருகின்றன; ஒவ்வொரு சாரோசு சுழற்சிக்குப் பின்னும் ஒரே வகையான மறைப்பு (கிரகணம்) ஏற்படும். எனவே இவ்வகையான மறைப்புகளை சாரோசு வரிசை எனலாம்.
ஆனால் ஒவ்வொரு சாரோசு வரிசை மறைப்புக்கு இடையிலும் கிட்டத்தட்ட 40 சூரிய / நிலவு மறைப்புகள் மொத்தத்தில் ஏற்படுகின்றன; இவற்றின் இடவொருங்கு சாரோசு இடவொருங்கிற்கு வேறுபட்டு இருக்கும்.

## வரலாறு
ஒத்த நிலவு மறைப்புகள் (சந்திர கிரகணங்கள்) மீண்டும் மீண்டும் மறுநிகழ்வு அடைவதற்கு ஒரு குறிப்பிட்ட காலநேரம் எடுப்பதை **சால்டியர்கள்** ( பாபிலோனிய வானியல் அறிஞர்கள்) அறிந்திருந்தனர்.

## பெயரிடப்படுதல்
சாரோஸ் (கிரேக்கம்:σάρος) என்ற பெயரை முதலில் (1691) பயன்படுத்தியவர் எட்மண்ட் ஹாலி. ஆனால் இந்தப் பெயர் சரியான தேர்வல்ல என்பதை கியோம் லே ஜெண்டில் என்ற பிரென்சு வானியலாளர் சுட்டிய பின்னரும் சாரோசு என்ற சொல்லே நிலைத்து விட்டது.

### குறிப்பு


பகுப்பு:கிரகணங்கள்
பகுப்பு:வானியலில் நேரம்
பகுப்பு:கால அளவுகள்
நிகழ்பட ஆட்டத் தொழிற்துறை

**நிகழ்பட ஆட்டத் தொழிற்துறை** என்பது நிகழ்பட விளையாட்டுக்களை விருத்தி செய்யும், சந்தைப்படுத்தும், விற்பனை செய்யும் தொழிற்துறை ஆகும். இன்று திரைப்படம், இசை, நூல்கள் tddfhhg

Tyugi
Hhj
Gyihff
Tyihd
Fyuddtu
Fyuhft
Rtxx
E5uvv
Ytdshm
ன்று நிகழ்பட ஆட்டங்கள் ஒரு முக்கியமான இடத்தை வகிக்கின்றன.

## வரலாறு
நிகழ்பட ஆட்டங்கள் 1970 களின் மத்தியில் அறிமுகமாயின. வளர்ச்சி பெற்ற கணினி தொழில்நுட்பமும், நிகழ்பட ஆட்ட தளங்களும் இன்று இதை ஒரு முக்கிய தொழிற்துறையாக மாற்றி இருக்கின்றன. 2008 அமெரிக்க நிகழ்பட ஆட்டத் துறை 11.7 பில்லியன் பெறுமதி கொண்டதாக உள்ளது.

## முக்கிய நாடுகள்
ஐக்கிய அமெரிக்கா, யப்பான், கனடா, ஐக்கிய இராச்சியம், சுவீடன், யேர்மனி ஆகிய நாடுகள் இத் தொழிற்துறையின் பெரும்பான்மை சந்தையை வைத்துள்ளன.

## நிரல் மொழிகள்

## இவற்றையும் பாக்க

## மேற்கோள்கள்


## வெளி இணைப்புகள்

பகுப்பு:நிகழ்பட ஆட்டம்
பகுப்பு:தொழிற்துறை
பகுப்பு:தொழிற்சாலை
இலக்கு அளவீட்டு புள்ளி

**இலக்கு அளவீட்டுப் புள்ளி** (*Target rating point*) என்பது ஒரு தொலைக்காட்சி பெற்ற அளவீட்டின் புள்ளிகள் ஆகும். அதாவது மொத்த பார்வையாளர்களுள் எத்தனை பார்வையாளர்கள் காட்சியைப் பார்க்கிறார்கள் என்பதன் மதிப்பீட்டளவாகும். ஒரு தொலைக்காட்சியில் ஒளிபரப்பாகும் ஒரு விளம்பரம் அல்லது தொடரினை பார்த்து ரசித்த இலக்கு பார்வையாளர்களின் மதிப்பீட்டுப் புள்ளிகளின் கூட்டுத்தொகை ஆகும். இதனை அளவிடும் கருவி "மக்கள் கருவி" என அழைக்கப்படும்.

இலக்கு அளவீட்டுப் புள்ளி பெரியளவு சனத்தொகையில் உள்ள இலக்காக தனிநபர் மூலமாக புள்ளிகள் தரமிடப்படுகிறது.

## உசாத்துணை

பகுப்பு:தொலைக்காட்சி
சர்க்காரியா ஆணைக்குழு

**சர்க்காரியா ஆணைக்குழு** (*Sarkaria Commission*, **சர்க்காரியா கமிசன்**) இந்தியாவின் நடுவண் அரசால் 1983ஆம் ஆண்டு அமைக்கப்பட்டது. இவ்வாணக்குழுவிற்கு இடப்பட்ட பணி மாநிலங்களுக்கும் நடுவண் அரசிற்கும் இடையே உள்ள அதிகாரப் பகிர்வினை ஆய்ந்து இந்திய அரசியலமைப்பிற்கு உட்பட்டு மாற்றங்களை பரிந்துரைப்பதாகும். இக்குழுவின் தலைவராக ஓய்வுபெற்ற உச்சநீதிமன்ற நீதியரசர் இரஞ்சித்து சிங் சர்க்காரியா பணியாற்றியமையால் சர்க்காரியா ஆணைக்குழு என அறியப்பட்டது. இந்த ஆணைக்குழுவின் மற்ற இரு அங்கத்தினர்களாக பி. சிவராமன் மற்றும் முனைவர் எஸ். ஆர். சென் இருந்தனர். 

## அறிக்கை
1988ஆம் ஆண்டு கமிசன் 1600 பக்கங்கள் கொண்ட தனது இறுதி அறிக்கையை அளித்தது. அதனில் 247 பரிந்துரைகள் இருந்தன. அந்த அறிக்கை பெரியதாக இருப்பினும் பெரும்பாலான பகுதிகளில், குறிப்பாக சட்டப்பேரவை அதிகாரங்கள், ஆளுநர் அதிகாரங்கள் மற்றும் விதி 356 அதிகாரங்கள் போன்றவற்றில் இயங்குநிலையே நீடித்திருக்க பரிந்துரைத்திருந்தது..

## செயலாக்கம்
இருப்பினும் இக்கமிசனின் பரிந்துரைகளில் 180ஐ(180/247) தவிர மற்றவை அரசினால் நடைமுறைப்படுத்தப் படவில்லை.

கமிசன் பல ஆய்வுகளை மேற்கொண்டு, பலரிடமிருந்து தகவல்களைத் திரட்டி, விவாதங்கள் நடத்தி பின்னர் தீவிர ஆலோசனைக்குப் பின்னர் சனவரி 1988ஆம் ஆண்டு தனது அறிக்கையை வெளியிட்டது. 19 அத்தியாயங்களில் 247 பரிந்துரைகள் வழங்கியிருந்தது.

## மேலும் பார்க்க
*ராஜமன்னார் குழு

## மேற்கோள்கள்


பகுப்பு:இந்திய ஆணைக்குழுக்கள்
குடியரசுத் தலைவர் ஆட்சி

**குடியரசுத் தலைவர் ஆட்சி** என்பது இந்தியாவில் மாநில அரசு ஒன்று கலைக்கப்பட்டு அல்லது இடைநிறுத்தப்பட்டு இந்திய அரசு மேற்பார்வையில் இயங்குவதைக் குறிக்கிறது. இவ்வகை மத்திய அரசின் நேரடி ஆட்சிக்கு இந்திய அரசியலமைப்பு விதி 356 வழி செய்கிறது. இவ்விதியின்படி, மாநிலத்தில் அரசியலமைப்பு அமைப்புகள் இயங்காதிருக்கும்போது மாநில அரசுகளைக் கலைக்க மத்திய அரசிற்கு அதிகாரம் உள்ளது. மாநில சட்டப்பேரவையில் எந்தவொருக் கட்சிக்கும் அல்லது கூட்டணிக்கும் அறுதிப் பெரும்பான்மை கிட்டாது ஆட்சி அமைக்க இயலாதிருப்பினும் குடியரசுத் தலைவராட்சி அமையலாம்.

ஒரு மாநில ஆளுநர், சட்டப்பேரவையில் பெரும்பான்மை இல்லாத நேரத்தில் தாமே முடிவெடுத்தும், அல்லது ஆளும் கட்சியின் பரிந்துரைப்படியோ அல்லது மத்திய அரசின் பரிந்துரைப்படியோ சட்டப்பேரவையைக் கலைக்கலாம். அப்போது சட்டப்பேரவை ஆறு மாதங்கள் இடைநிறுத்தம் செய்யப்படுகிறது. ஆறு மாதங்கள் கழித்து மீண்டும் பெரும்பான்மை நிலைநிறுத்தப்பட இயலவில்லை எனில் தேர்தல்கள் நடத்தப்படும்.

மாநில ஆட்சி வழக்கமாக ஒரு முதலமைச்சரின்கீழ் இயங்காது குடியரசுத் தலைவரின் கீழ் இயங்குவதால் இதனை *குடியரசுத்தலைவராட்சி* என்று குறிப்பிடுகின்றனர். ஆயினும் நிர்வாக அதிகாரங்கள் மாநில ஆளுநருக்கு மாற்றப்பட்டு ஆட்சி நடத்துகிறார். அவர் தமது உதவிக்கு ஆலோசகர்களை, ஓய்வுபெற்ற அரசு அதிகாரிகள், நியமித்துக் கொள்வார். பொதுவாக மத்திய அரசின் கொள்கைகள் பின்பற்றப்படும்.

## விதி 356
விதி 356 ஓர் மாநிலத்தில் அரசியலமைப்பு அமைப்புகள் சரியாக இயங்கவியலா நிலை இருக்கும்போது மத்திய அரசு மாநில அரசை நீக்கி குடியரசுத் தலைவராட்சியை அமைத்திட அதிகாரம் வழங்குகிறது.

இந்த விதி மத்திய அரசு ஓர் மாநிலத்தில் சட்டம் ஒழுங்கு சீர்குலையும் போது (எடுத்துக்காட்டாக கலவரங்கள்) அதனைக் கட்டுப்படுத்த இயலாத மாநில அரசினை கட்டுக்குள் கொண்டுவர  வகை செய்கிறது.ஆயினும் பெரும்பாலான நேரங்களில் இது எதிர்க்கட்சி அரசுகளை நீக்கவே பயன்படுத்தப்படுவதாக அரசியல் விமரிசகர்கள் கருதுகிறார்கள். ஆகவே, இது மாநில கூட்டாட்சிக்கு பொருத்தமற்ற விதி என்று வாதிடுகின்றனர். 1950ஆம் ஆண்டு இந்திய அரசியலமைப்பு நடைமுறைக்கு வந்தபிறகு 100க்கும் கூடுதலாக இவ்விதியை மத்திய அரசு பயன்படுத்தி உள்ளது.

இந்த விதி முதன்முதலாக சூலை 31,1959 அன்று கேரள மக்களால் தேர்ந்தெடுகப்பட்ட இந்திய பொதுவுடமைக் கட்சி அரசைக் கலைக்கப் பயன்படுத்தப்பட்டது.

## விதி 365

விதி 365 ஒன்றியத்தால் கொடுக்கப்பட்ட வழிகாட்டுதல்களுக்கு இணங்கத் தவறியதன் விளைவு, அல்லது நடைமுறைப்படுத்தத் தவறியதன் விளைவு, கொடுக்கப்பட்ட எந்த வழிகாட்டுதலின் கீழும் யூனியனின் நிர்வாக அதிகாரத்தைப் பயன்படுத்துவதில் கொடுக்கப்பட்ட எந்த வழிகாட்டுதல்களுக்கும் எந்த மாநிலமும் இணங்கத் தவறினால் அல்லது செயல்படுத்தத் தவறினால். இந்த அரசியலமைப்பின் எந்த விதிகளின் கீழும் ஒன்றியத்தின் நிறைவேற்று அதிகாரத்தைப் பயன்படுத்தும்போது, ​​மாநில அரசாங்கத்தை விதிகளின்படி நடத்த முடியாத சூழ்நிலை ஏற்பட்டுள்ளதாக ஜனாதிபதி கருதுவது சட்டப்பூர்வமானது.

## மேற்கோள்கள்

## வெளி இணைப்புகள்
* Article 355 and 356 text from wikisource
* Discusses the instances where presidents rule has been invoked 
* Text of article 356, which enables the use of presidents rule 
*http://www.judis.nic.in/supremecourt/chejudis.asp 

பகுப்பு:இந்திய அரசியல்
பகுப்பு:இந்திய அரசியலமைப்புச் சட்டம்
பகுப்பு:இந்தியாவில் கூட்டாட்சி
எசுக்காண்டினாவியா

thumb|வலது
**எசுக்காண்டினாவியா** (ஸ்காண்டினாவியா, *Scandinavia*) என்பது வட ஐரோப்பாவின் ஒரு பகுதியாகும். டென்மார்க், நார்வே, ஸ்வீடன், ஆகிய நாடுகள் இதில் அடங்கும். பின்லாந்து, ஐஸ்லாந்து மற்றும் பாரோ தீவுகள் சில சமயங்களில் ஸ்கேன்டினவியாவின் பகுதிகளாக கருதப்படுகின்றது. டென்மார்க், நார்வே, ஸ்வீடன், பின்லாந்து, ஐஸ்லாந்து ஆகியவற்றையும், அவற்றுடன் கூடிய நிலப் பகுதிகளையும் சேர்த்து நோர்டிக் நாடுகள் என்றும் அழைக்கப்படுகிறது. நோர்டிக் நாடுகளிடையே நோர்டிக் நாடுகளும், ஸ்காண்டினாவிய நாடுகளும் வேற்பட்ட அர்த்தத்தில் கொள்ளப்பட்டாலும், மேற்கூறிய காரணத்தால், மற்றவர்களால், சில சமயம்  ஒத்த சொற்களாகக் கொள்ளப்படுகின்றன..

ஸ்காண்டினாவியா புவியில் வடக்கு நோக்கி, ஆர்க்டிக் வட்டம் வரை விரிந்து செல்கிறது. ஸ்காண்டினாவியாவின் வடமுனை நோக்கிய பகுதிகளில் பூர்வீகக் குடிகளான சாமி இன மக்கள் சிறுபான்மையினராக வாழ்கின்றனர்.

= அடிக்குறிப்புகள் =

பகுப்பு:நோர்டிக் நாடுகள்
பெரிந்தல்மண்ணை

**பெரிந்தல்மண்ணை** கேரளாவில் உள்ள மலப்புரம் மாவட்ட நகரமாகும்.  *பெரும்தள்ளு* என்பதிலிருந்து இந்தப் பெயர் திரிந்துள்ளது. தமிழகத்தின் பல்லவ ஆட்சியின் கீழ் *வள்ளுவகோணாத்திரி* என்ற குறுநில மன்னர்கள் ஆண்ட **வள்ளுவநாட்டின்** தலைநகரமாக விளங்கியது. கோழிக்கோடு, மஞ்சேரி, மலைப்புறம், நீலாம்பூர் மற்றும் பாலக்காடு அருகிலுள்ள பெருநகரங்களாகும்.கிழக்கிந்தியக் கம்பனி மலபார் உடன்படிக்கைப்படி இங்குதான் முதலில் அவர்களது உயர்நிலைப்பள்ளி, நீதிமன்றம், வட்டாட்சி அலுவலகம் ஆகியனவற்றை நிறுவினர். பெரிந்தல்மன்னாவில் நான்கு மருத்துவமனைகளும் ஓர் மருத்துவக் கல்லூரியும் உள்ளன. பல நாற்றாண்டுகளாக பெரிந்தல்மன்னா வணிக மற்றும் பொருளாதார மையமாக விளங்கிவருகிறது. பெப்ரவரி 10,1990-ஆம் ஆண்டில் நகராட்சியாக உயர்த்தப்பட்டது.

ஞானப்பனை என்ற இலக்கிய படைப்பினை அளித்த கவிஞர் பூந்தானம் அவர்களுடைய வீடு, பூந்தானம் இல்லம், பெரிந்தல்மன்னாவிற்கு அருகாமையில் உள்ளது. ஈ.எம்.எஸ். நம்பூதிரிப்பாட்டின் பிறப்பிடமான எலம்குளம் பெரிந்தல்மன்னாவிற்கு வெகு அருகில் உள்ளது.

## மக்கள் வகைப்பாடு
2001 இந்தியக் கணக்கெடுப்பின்படி பெரிந்தல்மன்னாவின் மக்கள் தொகை 44,613. ஆண்கள் 48% மற்றும் பெண்கள் 52%. படித்தவர் விழுக்காடு 81%, நாட்டின் சராசரியான 59.5%வை விடக் கூடுதலாகும: ஆண் படிப்பறிவு  83%, பெண்கள் படிப்பறிவு 79%. ஆறு அகவைக்கும் குறைவானவர் விழுக்காடு 14% ஆகும்.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
மாவீரன் (1986 திரைப்படம்)

**மாவீரன்** 1986 ஆம் ஆண்டில் வெளிவந்த இந்தியத் தமிழ்த் திரைப்படமாகும். இதில் ரஜினிகாந்த், அம்பிகா, ஜெய்சங்கர், சுஜாதா, நாகேஷ், ஆகியோர் நடித்திருந்தனர். இப்படத்திற்கு இளையராஜா இசையமைத்திருந்தார்.

## நடிகர்கள்
* ராஜா (மாவீரனாக) ரஜினிகாந்த் 
* ரேகாவாக அம்பிகா
* ஜெய்ஷங்கர் - ஹாரி 
* ராஜாவின் தாயாக சுஜாதா 
* விஜயகுமார் - ஜோ 
* நடனக் கலைஞராக ஆனந்த் பாபு
* சேதுபதியாக தாரா சிங் 
* கௌரியாக சி. ஆர். விஜயகுமாரி
* ராஜாவின் வளர்ப்புத் தந்தையாக நாகேஷ் 
* நாடகத் தலைவராக தேங்காய் சீனிவாசன்- (விருந்தினர் தோற்றம்) 
* ஹெலினாவாக சுனிதா 
* விக்கியாக விட்டல் பிரசாத்

## தயாரிப்பு
மாவீரன் என்பது மன்மோகன் தேசாயின் 1985 ஆம் ஆண்டு வெளிவந்த இந்தித் திரைப்படமான மார்ட்டின் என்பதன் மறு ஆக்கமாகும். மேலும் அந்தப் படத்திலிருந்து சில காட்சிகளையும் பயன்படுத்தினர். இது விலையுயர்ந்த 70 மி.மீ. திரைப்பட வடிவத்தில் படமாக்கப்பட்டது. அவ்வாறு செய்த முதல் தமிழ்ப் படம் என்ற பெருமையைப் பெற்றது.
 
## பாடல்கள்
இத்திரைப்படத்திற்கு  இளையராஜா இசையமைத்திருந்தார். ஆறு பாடல்களை ஸ்டீரியோபோனிக் வடிவமைப்பில் உருவாக்கினார். இந்தச் சாதனையை பெற்ற முதல் படமாக மாவீரன்.

## வெளியீடு
1986 நவம்பர் 1 அன்று இத்திரைப்படம் திரையரங்குகளில் வெளியானது.

## மேற்கோள்கள்

பகுப்பு:1986 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
தேவிகாபுரம்

**தேவிகாபுரம்** (ஆங்கிலம்: Devikapuram) மாநிலத்தில் அமைந்துள்ள திருவண்ணாமலை மாவட்டம், ஆரணி வட்டத்தில் இருக்கும்  ஒரு தேர்வு நிலை பேரூராட்சி ஆகும். இது ஆரணி (சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும். இது
போளூர் - சென்னை நெடுஞ்சாலையில் போளூரிலிருந்து 15 கி.மீ. தொலைவிலும் மற்றும் ஆரணியிலிருந்து 22 கி.மீ. தொலைவிலும் உள்ளது.

## மக்கள்தொகை
இந்திய 2001 மக்கள் தொகை கணக்கெடுப்பின்படி 8,712 மக்கள் இங்கு வசித்தார்கள்.  இவர்களில் 4,353 ஆண்கள், 4,359 பெண்கள் ஆவார்கள். தேவிகாபுரம் மக்களின் சராசரி கல்வியறிவு 74.08% ஆகும். கொட்டாரம் மக்கள் தொகையில் 13.44% ஆறு வயதுக்குட்பட்டோர் ஆவார்கள்.

## பெயர்க்காரணம்
தேவிகாபுரம் என்பது கல்வெட்டுகளில் தேவக்காபுரம் என்று காணப்படுகிறது. ஜயங்கொண்ட சோழமண்டலத்துப் பல்குன்றக் கோட்டத்துமேல் குன்ற நாட்டு இராஜகம்பீரன் மலையை அடுத்த முருகமங்கலம் பற்றைச் சார்ந்த தேவக்காபுரம் என்பது கல்வெட்டு வாசகமாகும். **தேவன் எழுந்தருளிய கா தேவக்கா** என வழங்கப்படுகிறது. பின்னர் அதனுடன் புரம் என்ற சொல் சேர்ந்து தேவிகாபுரம் என்று மருவியது எனக்கூறலாம். தனிப்பெரும் ஆலயத்துள் தேவி எழுந்தருளி இருந்து அருள்பாலித்து வருவதால் தேவி காத்தருளும் புரம் என்ற பொருளில் தேவிகாபுரம் என்று வழங்குகிறது எனக் கொள்ளினும் அதுவும் பொருந்துவதே ஆகும்.

## கோயில்கள்
300px|left|thumb

தேவிகாபுரத்தில் அமைந்துள்ள கோயில்கள்:
*தேவிகாபுரம் பெரியநாயகி அம்மன் கோயில்
*தேவிகாபுரம் பொன்மலைநாதர் கோயில்

## முதன்மைத் தொழில்
* பட்டு நெசவு

## ஆதாரங்கள்


பகுப்பு:தமிழ்நாட்டுச் சுற்றுலா மையங்கள்
பகுப்பு:திருவண்ணாமலை மாவட்டத்திலுள்ள கிராமங்கள்
சீனாவில் இணையத் தணிக்கை

**சீனாவில் இணையத் தணிக்கை** சீன அரசால் பல்வேறு சட்டங்களையும் கட்டுப்பாடைகளையும் கொண்டு செயற்படுத்தப்படுகிறது.  இவை அரசினான் நடாத்தப்படும் இணைய சேவை வழங்குனர்களாலும், வணிகங்களாலும், அமைப்புகளாலும் நிறைவேற்றப்படுகின்றது.  இந்த விதிகளுக்கு சிறப்பு ஆட்சிப் பகுதிகளான ஹொங்கொங், மாச்சு ஆகியவை விதிவிலக்கு ஆகும்.

சீன அரசு அரசுக்கு எதிரான பல்வேறு கருத்துக்களையும், மனித உரிமை செயற்பாட்டாளர்களின் வேலைகளையும், திபெத் போன்ற அரசியல் விடயங்களையும் கடுமையாக தணிக்கை செய்கிறது.  வேறு எந்த நாடுகளிலும் இல்லாத அளவுக்கு இங்கு தணிக்கை நிகழ்கிறது.

## பேசுபுக், டிவிட்டர், யுடியூப், கூகிள், விக்கிப்பீடியா
பல்வேறு பரந்த வரவேற்பைப் பல தளங்கள் சீனாவில் தடை அல்லது தணிக்கை செய்யப்பட்டுள்ளன.  பேசுபுக், டிவிட்டர் ஆகியவை முற்றாக தடை செய்யப்பட்டுள்ளன.  விக்கிப்பீடியா அவ்வப்போது தடை செய்யப்படுகிறது.  கூகிள், யாகூ அகியவை கடுமையாக தணிக்கை செய்யப்பட்டுள்ளன.

## தடை செய்யப்பட்ட தேடு சொற்கள் / கருத்துக்கள்
* திபெத்
* மக்களாட்சி
* டினமன் எதிர்ப்புப் போராட்டம்

## இவற்றையும் பார்க்க
* இணையத் தணிக்கை

## வெளி இணைப்புகள்

பகுப்பு:சீனாவில் மனித உரிமைகள்
பகுப்பு:நாடுகள் வாரியாக இணையத் தணிக்கை

zh-classical:防火長城
பன்னாட்டுத் தொலைத்தொடர்பு ஒன்றியம்

[thumb|300px|[பெர்ன், சுவிட்சர்லாந்தில்உள்ள நினைவுச்சின்னம். பதிக்கப்பட்டுள்ள உரை: "Union Télégraphique Internationale fondée à Paris en 1865 sur l'initiative du gouvernement français. Érigé par décision de l'Union Télégraphique prise à la conférence internationale de Lisbonne en 1908." (தமிழில்: "பிரெஞ்சு அரசின் முயற்சியால் 1865ஆம் ஆண்டு பாரிசில் பன்னாட்டு தந்தி ஒன்றியம் நிறுவப்பட்டது. இந்த நினைவுச்சின்னம் 1908ஆம் ஆண்டு லிசுபனில் நடந்த தந்தி ஒன்றியத்தின் பன்னாட்டு மாநாட்டின் முடிவின்படி எழுப்பப்பட்டது.")]]

**பன்னாட்டுத் தொலைத்தொடர்பு ஒன்றியம்** (*International Telecommunication Union*, சுருக்கமாக *ஐ. டி.யூ*) ஐ.நாவில் இன்றும் நடப்பில் இருக்கும் ஒரு பழமை வாய்ந்த அமைப்பாகும். 1865, மே 17 அன்று பாரிசில் *பன்னாட்டு தந்தி ஒன்றியம்* என நிறுவப்பட்டது. இவ்வமைப்பு மாறிவரும் காலம் மற்றும் தொழில்நுட்ப மாற்றங்களை உள்வாங்கி இன்று தகவல் மற்றும் தொலைதொடர்பு தொழில்நுட்பங்களில் ஐ.நாவின் ஒருங்கிணைக்கும் அமைப்பாகவும் உலகளவில் பன்னாட்டு அரசுகளும் தனியார் அமைப்புகளும் இணைந்து புதிய பிணையங்களையும் சேவைகளையும் மேம்படுத்தும் மையமாகவும் விளங்குகிறது.

## ஐ.டி.யூ உள்ளமைப்புகள்:
thumb|left|ஐ.டி.யூ தலைமையகம், ஜெனிவா
**அலைவழி தொடர்பு (ITU-R)**: உலகளவில் அலைத்தொகுதிகள் (spectrum) மேலாண்மை மற்றும் செயற்கைக்கோள் சுற்றுப்பாதை ஒருங்கிணைப்பு. 

**சீர்தரப்படுத்தல் (ITU-T)**: ஐ.டி.யூவின் சீர்தரப்படுத்தல் இவ்வமைப்பின் கூடுதலாக அறியப்பட்ட மற்றும் பழமையான செயல்பாடாகும்.1992 வரை இந்த உள்கட்டமைப்பு பன்னாட்டு தந்தி மற்றும் தொலைபேசி கலந்தாய்வுக் குழு (சிசிஐடிடி) **CCITT**(பிரெஞ்சு பெயரான "Comité consultatif international téléphonique et télégraphique" என்பதன் சுருக்கம்) என அறியப்பட்டு வந்தது.

**மேம்படுத்தல் (ITU-D)**: உலகெங்கும் தகவல் மற்றும் தொலைதொடர்பு தொழில்நுட்பங்கள் அனைவருக்கும் ஒரே அளவிலான,நீடித்த மற்றும் வாங்குகின்ற வகையில் கிடைத்திட உதவிடும் பொருட்டு இவ்வமைப்பு ஏற்பட்டது.

**ITU TELECOM**: இது தகவல் மற்றும் தொலைதொடர்பு தொழில்நுட்பத்தில் தலைசிறந்த தொழிலகங்கள், அரசுகளின் அமைச்சர்கள், கட்டுப்படுத்தும் ஆணையர்கள் மற்றும் தொடர்புடைய பிறரை ஒன்றிணைத்து கண்காட்சிகள், மாநாடுகள் மற்றும் பிற வாய்ப்புகளை உருவாக்கிடும் நோக்கம் கொண்டது.

செயலர் நாயகம் தலைமையில் இயங்கும் ஓர் நிரந்தர **பொது செயலகம்** ஒன்றியத்தின் மற்றும் உள்ளமைப்புகளின் அன்றாட அலுவல்களை மேற்பார்வை செய்கிறது.

## பன்னாட்டுத் தொலைத்தொடர்பு உலக மாநாடு
*பன்னாட்டுத் தொலைத்தொடர்பு உலக மாநாடு டிசம்பர் மாதம், 2012 இல் ஐக்கிய அரபு அமீரகம் நாட்டில் உள்ள துபாய் நகரில் நடைபெற்றது. இந்த மாநாட்டில் பன்னாட்டுத் தொலைத்தொடர்பு ஒழுங்குமுறை மாற்றங்களை பற்றி உறுப்புநாடுகளுடன்  விவாதித்தது. இந்த மாநாட்டில் 193 நாடுகளை சேர்ந்த தொலைத்தொடர்பு அமைச்சர்கள் பங்கேற்றனர்.

*இதற்கு முன் ஆஸ்திரேலியாவில் உள்ள மெல்போர்ன் நகரில் 1988 ஆம் ஆண்டு நடைபெற்றது. 

## வெளியிணைப்புகள்
* ஐ.டி.யூ அலுவல்முறை இணையதளம்
* ஐ.டி.யூ வரலாறு 
* ஐ.டி.யூ தொலைதொடர்பு 2009 
* எதிர்கால அலைபேசியை ஐ.டி.யூ வரையறுக்கிறது
* ''U.N. Summit to Focus on Internet'' - வாசிங்டன் போஸ்ட் கட்டுரை

### யூட்டியூப் அலைவரிசை
* ITU YouTube channel

பகுப்பு:ஐக்கிய நாடுகள் நிறுவனங்கள்
விக்ரம் சாராபாய் விண்வெளி மையம்

செயற்கைக்கோள் ஏவூர்திகளை *(Satellite Launch Vehicle)* மேம்படுத்தவும் அவை தொடர்பான தொழில்நுட்பங்களுக்காகவும் முதன்மையான மையம் திருவனந்தபுரத்தில் உள்ள **விக்ரம் சாராபாய் விண்வெளி மையம்** ஆகும். வானூர்திக்கலை (aeronautics), வான் பயண மின்னணுவியல் (avionics), கூட்டமைப் பொருள்கள் (composites), கணினி, தகவல் தொழில்நுட்பம், உருவகப்படுத்துதல் (simulations) உள்ளிட்ட பல துறைகளில் இங்கு ஆராய்ச்சிகளும் வடிவமைப்புகளும் மேற்கொள்ளப்படுகின்றன.

## குறிப்புகள்


பகுப்பு:இந்திய விண்வெளித் திட்டங்கள்
பகுப்பு:திருவனந்தபுரத்திலுள்ள கட்டடங்கள்
பகுப்பு:இந்திய விண்வெளித் துறை
எஸ். சந்திர மௌலி

**எஸ். சந்திர மௌலி** (பிறப்பு: 12 ஜூலை 1961) சென்னையில் வசிக்கும் ஒரு பத்திரிகையாளர், எழுத்தாளர். 1990களிலிருந்து தமிழ் பத்திரிகைகளில் குறிப்பாக கல்கி வார இதழில் எழுதிக்கொண்டிருக்கிறார். அரசியல், சினிமா, கலை, அறிவியல், இசை, விளையாட்டு, வரலாறு, சுற்றுச் சூழல் எனப்பல துறைகளில் கட்டுரைகளை எழுதி இருப்பதோடு, பல்வேறு பிரமுகர்களையும் பேட்டி கண்டு எழுதி உள்ளார்.

### பத்திரிகையாளர் பணி
இவர் பேட்டி கண்ட முக்கிய பிரமுகர்கள் பட்டியலில் இந்தியப் பிரதமர்களான மன்மோகன் சிங், வி. பி. சிங், வாஜ்பாய், ஐ. கே. குஜரால், சந்திரசேகர், தேவ கௌடா  மற்றும் நரேந்திர மோடி ஆகியோர் அடங்குவர்.

பிரபல தமிழ்த் திரைப்பட இயக்குநர் ஸ்ரீதர், நகைச்சுவை நடிகர் நாகேஷ், பழம் பெரும் ஓவியர் கோபுலு, மேஜிக் நிபுணர் கே. லால் ஆயியோரது வாழ்க்கை அனுபவங்களை பேட்டி கண்டு கல்கி பத்திரிகையில் தொடராக எழுதினார். அவை பின்னர் புத்தகங்களாக வெளிவந்தன.

### எழுத்தாளர் பணி
ராஜிவ் காந்தி படுகொலையை புலனாய்வு செய்ய அமைக்கப்பட்ட சிறப்புப் புலனாய்வுக் குழுவின் தலைவரான டி. ஆர். கார்த்திகேயனின் புலனாய்வு குறித்த ஆங்கிலப் புத்தகத்தை, இவர் தமிழில் மொழி பெயர்த்திருக்கிறார்.

இவரது மற்ற புத்தகங்கள்: ஸ்விஸ் பேங்க், மன்மோகன் சிங் வாழ்க்கை, கட்சியின் கதை: பா.ஜ.க.

அமுதசுரபி தமிழ் மாத இதழில் பிலிம் நியூஸ் ஆனந்தனின் திரையுலக அனுபவங்களைத் தொடராக எழுதி இருக்கிறார்.

குஜராத்துக்கு நேரில் சென்று மாநிலத்தின் பல பகுதிகளிலும் பயணம் செய்து கல்கியில் "குஜராத் டுடே" என்ற தலைப்பில் நரேந்திர மோடி தலைமையில் மாநிலம் கண்ட வளர்ச்சியினைப் பதிவு செய்துள்ளார். அல்லயன்ஸ் பதிப்பகத்துக்காக பிரத்யேகமாக குஜராத் சென்று வந்து நரேந்திர மோடி: நேர்மையும், நிர்வாகத் திறமையும் என்ற புத்தகத்தை எழுதினார்.

### தனிநபர் வாழ்வு
இவர் திருமணமானவர். இவருடைய மனைவியின் பெயர் பாரதி. இவர்களுக்கு ஒரு மகனும் (கௌதம் ராம்), ஒரு மகளும் (மானசா) உள்ளனர்.

### சான்றுகள்

பகுப்பு:தமிழகப் பத்திரிகையாளர்கள்
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:சென்னை எழுத்தாளர்கள்
கே. இராதாகிருஷ்ணன் (அறிவியலார்)

**கே. ராதாகிருஷ்ணன்** (பிறப்பு 29 ஆகத்து 1949) ஓர் இந்திய அறிவியலாளர் மற்றும் இந்திய விண்வெளி ஆய்வு மையத் தலைவர் ஆவார்.. அக்டோபர் 31,2009 அன்று இப்பதவியை முனைவர் ஜி. மாதவன் நாயரின் பணி ஓய்வினை அடுத்து ஏற்றார். இதற்கு முன்னர் விக்ரம் சாராபாய் விண்வெளி மையம், திருவனந்தபுரத்தின் நெறியாளராக இருந்துள்ளார். இந்திய மாநிலம் கேரளத்தில் திருச்சூர் மாவட்டத்தில் உள்ள **இரிஞ்ஞாலக்குடா**வில் பிறந்தவர்.இந்திய புவிஇயற்பியல் ஒன்றிய வாழ்நாள் அங்கத்தினராகவும் உள்ளார்.நுண்கலைகளிலும் தேர்ச்சிபெற்ற இவர் கருநாடக இசைமுறையில் பாடவும் கதகளி நடனமும் தெரியும்.

## பெற்றுள்ள சிறப்புகள்
* * பத்ம பூசன் விருது (2014)

## மேற்கோள்கள்

பகுப்பு:இந்திய அறிவியலாளர்கள்
பகுப்பு:இந்திய விண்வெளித் திட்டங்கள்
பகுப்பு:1949 பிறப்புகள்
பகுப்பு:வாழும் மக்கள்
பூ. ச. குமாரசுவாமி ராஜா

**பூசாபதி சஞ்சீவி குமாரசுவாமி ராஜா** (8 ஜூலை 1898 – 16 மார்ச் 1957) சென்னை மாகாணத்தின் கடைசி முதலமைச்சராகவும், சென்னை மாநில முதல் முதல்வராகவும்   ஏப்ரல் 6, 1949 முதல் ஏப்ரல் 10, 1952 வரை பொறுப்பேற்றவர்.. அவர் தமிழ்நாடு மாநிலத்தில் உள்ள இராசப்பாளையத்தில் பிறந்தவர்.

## இளமை வாழ்வு
பூசாபதி சஞ்சீவி ராஜாவிற்கு மகனாக இராசப்பாளையத்தில் பிறந்தார். அவரது அன்னையை எட்டு நாட்களிலேயே இழந்தார். தந்தையை மூன்றாம் வயதில் இழந்தார்.உடன்பிறப்புகள் யாருமில்லாத குமாரசாமியை அவரது பாட்டியார் வளர்த்து வந்தார். பதினைந்தாம் நூற்றாண்டில் ஆந்திராவிலிருந்து இடம் பெயர்ந்த ராஜூக்களின் இனத்தைச் சேர்ந்தவர். தமது பள்ளிக்கல்வியை முடித்தவுடன் இந்திய தேசிய காங்கிரசு|காங்கிரசில் இணைந்து பல்வேறு நிலைகளில் பங்காற்றி இருக்கிறார். கிராமத்தின் பஞ்சாயத்து அமைப்புகளில் நாட்டம் கொண்டு பஞ்சாயத்து மற்றும் நகரவை நிர்வாகங்களில் பங்கேற்றார்.

## அரசியல் மற்றும் சமூக சேவை

அவரது இளம்வயதில் அன்னி பெசண்ட் அம்மையார் மற்றும் சத்தியமூர்த்தி ஆகியோரது வாழ்வும் எழுத்துக்களும் பெரும் தாக்கம் ஏற்படுத்தியிருந்தன. 1919ஆம் ஆண்டு முதன்முதலாக மோகன்தாசு கரம்சந்த் காந்தி|காந்தியை சந்தித்த பிறகு அவரது வாழ்க்கையில் ஈடுபாடு கொண்டார்.காந்தியின் தென்னாபிரிக்கா போராட்டங்களையும் அகமதாபாத்தில் அவர் நிறுவிய ஆசிரமும் அவரது எளிமையும் தீவிர தாக்கத்தை ஏற்படுத்தியது.

1932ஆம் ஆண்டு நீதியற்ற சட்டங்களுக்கு எதிரானப் போராட்டத்தில் சிறை சென்றார். 1934ஆம் ஆண்டு திருநெல்வேலி,மதுரை மற்றும் இராமநாதபுரம் அடங்கிய தொகுதியில் வெற்றி பெற்று சட்டமன்றம் சென்றார்.

1949 முதல் 1952 வரை தமிழ்நாடு (சென்னை மாகாணம்) முதலமைச்சராகவும் 1954 முதல் 1956 வரை ஒரிசா ஆளுநராகவும் பணியாற்றினார்.அவரது பணிக்காலத்தில் மதுவிலக்கு,காதித்துணிகளுக்கு ஆதரவு மற்றும் ஆலயப்பிரவேச ஆணை ஆகியன குறிப்பிடத்தக்கன.தமது வீட்டை காந்தி கலைமன்றம் என்ற நுண்கலை அமைப்பிற்கு நன்கொடை அளித்தார்.

## நினைவுச் சின்னங்கள்

இவரது நினைவைப் போற்றும் வகையில் இந்திய நடுவணரசு இவர் உருவம்  பொறித்த அஞ்சல் தலையை வெளியிட்டது. புதியதாக உருவாக்கப்பட்ட பேருந்து நிலையத்திற்கு இவரது பெயர் சூட்டப்பட்டது. விருதுநகர் மாவட்ட ஆட்சியர் அலுவலகத்துக்கும், அதைச் சுற்றி ஏற்படுத்தப்பட்ட நகருக்கும் இவர் பெயரைச் சூட்டியுள்ளனர்.

## மேலும் பார்க்க
*தமிழக முதல்வர்கள்
*தமிழ்நாடு
*இராஜபாளையம்

## மேற்கோள்கள்

## வெளியிணைப்புகள்
*http://pib.nic.in/archieve/lreleng/l0799/r080799.html
*http://www.rediff.com/news/1998/mar/21karu.htm
*http://www.kamat.org/picture.asp?Name=c67.jpg
*http://www.hindu.com/thehindu/mp/2002/08/28/stories/2002082800200100.htm 
*http://www.indiaeducation.ernet.in/insitutions/PROFILE.ASP?no=U00519 
*http://www.hindu.com/mp/2007/02/12/stories/2007021201150500.htm 

 
 

 
 

பகுப்பு:தமிழ்நாட்டு முதலமைச்சர்கள்
பகுப்பு:1898 பிறப்புகள்
பகுப்பு:1957 இறப்புகள்
பகுப்பு:விருதுநகர் மாவட்ட மக்கள்
எஸ். சத்தியமூர்த்தி

**சத்தியமூர்த்தி** (19 ஆகத்து 1887 – 28 மார்ச் 1943) ஓர் காங்கிரஸ் அரசியல்வாதி மற்றும் இந்திய விடுதலை வீரர். இந்திய அரசியலில் மக்களாட்சி நெறிமுறைகள் ஆழமாக வேரூன்ற பாடுபட்டவர். தமிழக காங்கிரசின் வளர்ச்சிக்கும் பிரித்தானிய இந்தியாவில் நடைபெற்ற தேர்தல்களில் அக்கட்சி வெற்றிபெறவும் உழைத்தவர். அவரது பங்காற்றலை நினைவுகூறுமுகமாக சென்னையிலுள்ள காங்கிரசு கட்சியின் தமிழகத் தலைமையகம் அவரது பெயர்கொண்டு *சத்தியமூர்த்தி பவன்* என அழைக்கப்படுகிறது.

1939ஆம் ஆண்டு சென்னை மேயராகப் பணியாற்றினார். இரண்டாம் உலகப்போர் நடைபெற்ற அந்தநேரத்தில் சென்னையில் கடும் தண்ணீர் பஞ்சம் நிலவியது. அதனைத் தீர்க்க பிரித்தானிய அரசுடன் போராடி பூண்டி நீர்தேக்கத்திற்கான வரைவு ஒப்புமை பெற்று தமது குறுகிய ஓராண்டு பணிக்காலத்திலேயே அதன் அடிக்கல்லை நாட்டினார். ஆயினும் 1944ஆம் ஆண்டு இந்த நீர்த்தேக்கம் கட்டி முடிக்கப்பட்டபோது இவர் உயிருடன் இல்லை. இவரது முதன்மை சீடரான காமராஜர் பின்னர் இத்தேக்கத்திற்கு இவரது பெயரையே வைத்தார்.

## வாழ்க்கை
சத்தியமூர்த்தி 1887 ஆகத்து 19 அன்று புதுக்கோட்டை மாவட்டம், ஆவுடையார்கோவில் அருகே செம்மனாம்பொட்டல் என்ற ஊரில் பிறந்தார். சென்னை கிருத்துவக் கல்லூரியில் பட்டம் பெற்று பின்னர் சட்டம் பயின்றார். கல்லூரி நாட்களிலேயே கல்லூரி தேர்தல்களில் கலந்து கொண்டு வெற்றி பெற்றார். இவை அவருக்கு மக்களாட்சி முறையில் ஆழ்ந்த பிடிப்பை உண்டாக்கியது. அவரது பேச்சாற்றல் திறனைக் கொண்டு காங்கிரசின் பிரதிநிதியாக மாண்டேகு-செம்ஸ்போர்டு சீர்திருத்தங்கள் மற்றும் ரௌலத் சட்டத்திற்கெதிரான இணை நாடாளுமன்றக் குழுவில் வாதிட இங்கிலாந்து அனுப்பப்பட்டார்.. 
1919 இல் திலகர், சீனிவாச சாஸ்திரி ஆகியோர் அடங்கிய தூதுக்குழுவுடன் இருமுறை இங்கிலாந்து சென்றார். 1926இல் சுயராஜ்ஜியக் கட்சி சார்பில் இங்கிலாந்து சென்ற போது பல சொற்பொழிவுகளை அங்கு நிகழ்த்தினார்.
1930ஆம் ஆண்டு சென்னை பார்த்தசாரதி கோவிலில் இந்தியக் கொடி ஏற்ற முயன்றபோது கைது செய்யப்பட்டார்.. 1942ஆம் ஆண்டு தனிநபர் சத்தியாகிரகம் செய்தமையால் கைது செய்யப்பட்டு நாக்பூரிலுள்ள அமராவதி சிறையில் அடைக்கப்பட்டார். அங்கு செல்லும்போது ஏற்பட்ட முதுகுத்தண்டு காயத்தினால் பாதிக்கப்பட்டு 1943 மார்ச்சு 28 அன்று சென்னை பொதுமருத்துவமனையில் இயற்கை எய்தினார்.

## மொழி மற்றும் கலை ஆர்வம்
இவர் தமிழில் மிகுந்த ஈடுபாடு உடையவர். இவரின் தந்தை பெரிய சமஸ்கிருத பண்டிதர். இவரும் தந்தையைப் போலவே சமஸ்கிருதத்தில் பாண்டித்யம் பெற்றவர். இசைக் கலையிலும் பிற கலைகளிலும் ஆர்வம் காட்டியவர்.  ஆங்கிலத்திலும் தமிழிலும் சிறந்த சொல்லாற்றல் பெற்றவர்.

## குடும்பம்
இவருக்கு லட்சுமி என்ற மகளிருந்தார். அவர தனது 83 ஆவது வயதில் 2009 சூன் 13ஆம் நாள் மறைந்தார்.

## மேற்கோள்கள்

## மேலும் காண்க
* P. G. Sundararajan, *The life of S. Satyamurti,* New Delhi, South Asia (1988) 
* R. Parthasarathi, *S. Satyamurti,* New Delhi, Publications Division, Ministry of Information and Broadcasting, Govt. of India (1979). 
* P. Ramamurti, ed., *Mr. President Sir: parliamentary speeches of S. Satyamurti,* Madras, Satyamurti Foundation, (c1988).

பகுப்பு:1887 பிறப்புகள்
பகுப்பு:1943 இறப்புகள்
பகுப்பு:புதுக்கோட்டை மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பிரதானி தாமோதரம் பிள்ளை

**பிரதானி தாமோதரம் பிள்ளை** இராமநாதபுரத்தின் தளவாயாகப் பணியாற்றியவர். ரெபெல் முத்துராமலிங்க சேதுபதி ( 1763 - 1772 ) இரண்டு மாதக் குழந்தையாக இருந்தபோது சேதுபதியின் பாதுகாப்பாளராக செல்லமுத்து என்பவரும் பிரதானி மற்றும் தளவாயாக தாமோதரம் பிள்ளையும் நியமிக்கப்பட்டனர். பாதுகாவலர் செல்லமுத்து மக்களின் வெறுப்பையும் தாமோதரன் பிள்ளை மக்களின் நன் மதிப்பையும் பெற்றனர். பாதுகாவலர் செல்ல முத்து, ஆட்சி செய்யும் சேதுபதியை அகற்றிவிட்டுத் தானே பட்டத்திற்கு வர முயன்றார். உடனே தாமோதரன் பிள்ளை சிவகங்கை பிரதானி தாண்டவராய பிள்ளையிடம் படை உதவி பெற்றுப் பாதுகாவலர் செல்லமுத்துவின் முயற்சியைத் தோற்கடித்து ராமநாதபுரத்தின் பெரும் பகுதிகளை மீட்டார். அதனால் கோபமடைந்த செல்லமுத்து ஆற்காடு நவாபின் ராணுவ உதவியை நாடினார். ஆற்காடு நவாப் சேதுபதியிடம் வரி வசூல் செய்யத் தனது படைகளை ராமநாதபுரத்திற்கு அனுப்பிவைத்தார். தாமோதரம் பிள்ளை நவாபின் படைகளைத் தோற்கடித்து வெற்றி பெற்றார்.

தாமோதரன் பிள்ளை ராமநாதபுரம் கோட்டைக்குள் பாதுகாப்பு அரணாக ஒர் உட்சுவரை எழுப்பினார். அவர் திருப்புல்லாணியில் ஒரு கோட்டையும் எழுப்பினார் அவர் 1767 ஜூன் மாதம் 24ந் தேதி டச்சுக் கிழக்கிந்தியக் கும்பெனியாருடன் வாணிகத் தொடர்பு மற்றும் உள் நாட்டுப் பாதுகாப்பு சம்பந்தமாக ஓர் உடன்படிக்கை செய்து கொண்டார். 1770ல் தஞ்சாவூர் அரசர் ராமநாதபுரம் சீமையைச் சேர்ந்த அனுமந்தக்குடி மாவட்டத்தின் மீது உரிமை கொண்டாடி ராமநாதபுரத்தின் மீது படையெடுத்தார் பிள்ளையின் தலைமையில் சேதுபதி படைகள் எதிராளிகளை எதிர்கொண்டு தோற்கடித்தனர். பிரதானி தாமோதரம் பிள்ளை காலத்தில் வலிமையையும் புதுப் பொலிவையையும் பெற்று  மறவர் ஆதிக்கம் தழைத்தோங்கியது. தாமோதரம் பிள்ளை தனிப்பட்ட விரோதி ஒருவரின் சதிச் செயலால் கொலை செயயப்பட்டு இறந்தார். மறவர்கள் திறமை மிக்க ஒரு தளபதியையும் நிர்வாகியையும் இழந்தனர். 

## குறிப்புகள்


பகுப்பு:தமிழ்நாட்டு வரலாறு
பகுப்பு:இராமநாதபுரம் சமஸ்தானம்
எச்டி 156668பி

**எச்டி 156668பி** (*HD 156668 b*) என்பது நமது சூரியக் குடும்பத்திற்கு வெளியே 78.5 ஒளியாண்டுகள் தூரத்தில் எச்டி 156668 என்ற தனது விண்மீனைச் சுற்றிவரும் ஒரு புறக்கோள் ஆகும். இது ஹேர்க்குலீசு என்ற நாள்மீன் பேரடையில் காணப்படுகிறது. இதன் மிகக்குறைந்தளவு திணிவு பூமியை விட 4.15 மடங்கு. இதுவரை கண்டுபிடிக்கப்பட்ட புறக்கோள்களில் இதுவே இரண்டாவது மிகச்சிறிய திணிவுள்ள கோள் ஆகும். இதனை விடச் சிறிய புறக்கோள் கிளீசு 581 e பூமியை விட 1.94 மடங்கு திணிவுடையது 2009 ஏப்ரல் 21 இல் கண்டுபிடிக்கப்பட்டது.

எச்டி 156668பி புறக்கோள் 2010, ஜனவரி 7 ஆம் நாள் கலிபோர்னியா தொழிநுட்பக் கல்வி நிறுவனத்தைச் சேர்ந்த வானியலாளர்கள் ஹவாயில் மவுனா கியா என்ற இடத்தில் வைக்கப்பட்டுள்ள 10 மீட்டர் நீள "கெக் 1" என்ற அதிஉணர்வுத் தொலைநோக்கி மூலம் கண்டுபிடித்தனர். கெப்லரின் தொலைக்காட்டி மூலம் 2010, ஜனவரி 4 ஆம் நாள் ஐந்து வெளிக்கோள்கள் கண்டுபிடிக்கப்பட்டிருந்தன.

## மேற்கோள்கள்

* விக்கி செய்திகள்:
** இரண்டாவது மிகச் சிறிய புறக்கோள் கண்டுபிடிக்கப்பட்டது

பகுப்பு:புறக்கோள்கள்
ஒற்றுப் பிழைகள்

**ஒற்றுப் பிழைகள்** என்பவை எழுதும்போது ஏற்படும் சந்திப் பிழைகளே ஆகும். அதாவது வலி மிகும் இடங்களில் மிகாமலும் தேவையற்ற இடங்களில் மிகுந்தும் எழுதப்படுவதாகும். இஃது உரைநடையில் ஒரு சில நேரங்களில் தேவையற்ற குழப்பங்களை உண்டாக்கும். எனவே பொதுவாகத் தமிழில் ஒற்றுப் பிழைகள் இன்றி எழுதுவதே சிறப்பு ஆகும்.

என்ற நன்னூல் விதிப்படி, நிலைமொழி ஈற்றில் இயல்பாகவும் விதியின் படியும் உயிரெழுத்து வரும்பொழுது வருமொழி முதலில் வரும் வல்லெழுத்து (சிறப்பு விதிகளால் கூறப்படாத இடங்களைத் தவிர்த்து மற்ற இடங்களில்) மிகும். இஃது உயிரீற்றுப் புணரியலில் (நூற்பா.165) இடம்பெறுகிறது.

**சான்று** :-
#இயல்பாக உயிரெழுத்து வரல்
::கரும்புக் கட்டு  →  இங்கு ப்+**உ**=பு ; எனவே உயிரெழுத்து இயல்பாக வந்துள்ளது.

#விதியின்படி உயிரெழுத்து வரல்
::மரச் சட்டம் = மரம் + சட்டம்

என்ற நன்னூல் விதிப்படி நிலைமொழியீற்று **ம்** கெட்டு மர+சட்டம் என்று தொக்கி நின்றது. இதன் பிறகு மேற்குறிப்பிட்ட விதியின்படி வல்லெழுத்து மிகும்.

## வலிமிகும் இடங்கள்

#அப்படி, இப்படி, எப்படி என்னும் சொற்களின் பின் வலிமிகும்:- அப்படி + கூறினான் = அப்படிக் கூறினான்,இப்படி + சொன்னார் = இப்படிச் சொன்னார், எப்படி + சொன்னார் = எப்படிச் சொன்னார்.
# ஆய், போய் என்னும் வினையெச்சங்களின் பின் வலிமிகும்:-  நன்றாய் + பேசினார் = நன்றாய்ப் பேசினார். போய் + பார்த்தான் = போய்ப் பார்த்தேன்
# அங்கு, இங்கு என்னும் சுட்டுத் திரிபுப் பெயர்களின் பின் வலிமிகும்:-  அங்கு + கண்டேன் = அங்குக் கண்டேன். இங்கு + பார்த்தேன் = இங்குப் பார்த்தேன்.
# இரண்டாம் வேற்றுமை உருபுக்குப் பின்வரும் வலி மிகும்:-  பையை + கொடு = பையைக் கொடு.
# நான்காம் வேற்றுமை உருபிற்குப் பின்வரும் வலிமிகும்:- சென்னைக்கு + சென்றான் = சென்னைக்குச் சென்றான்.
#  ஓரெழுத்து ஒருமொழியின் பின் வலிமிகும்:- தை + திங்கள் = தைத் திங்கள். பூ + பறித்தாள் = பூப் பறித்தாய்.
# 'க்கு', 'ச்சு', 'ட்டு', 'த்து', 'ப்பு', 'ற்று'  என முடியும் சொற்களின் (வன்றொடர்க் குற்றியலுகரம்)பின் மிகும்:- எடுத்துக்காட்டு, நச்சுப் புகை, தட்டுப்பாடு, பருப்புக் கூட்டு, மாற்றுச் சேலை.
# 'ங்கு', 'ஞ்சு', 'ண்டு', 'ந்து', 'ம்பு', 'ன்று' என முடியும் சொற்களின் (மென்றொடர்க் குற்றியலுகரம்) பின் பெயர்ச்சொல் வந்தால் மிகும் :- குரங்குத் தலை, பஞ்சுப் பொதி,கூண்டுக் கிளி, மருந்துக் கடை,இரும்புத் திரை கன்றுக் குட்டி, அன்புக் கரங்கள்.(குறிப்பு : வினைமுற்று வந்தால் மிகாது).

## வலிமிகா இடங்கள்

# எழுவாய்த் தொடரில் வலிமிகாது:- குரங்கு + கடித்தது = குரங்கு கடித்தது.
# வினைத் தொகையில் வலிமிகாது:- விளை + பயிர் = விளைபயிர்
# உம்மைத் தொகையில் வலிமிகாது:- செடி + கொடி = செடிகொடி
# அடுக்குத் தொடரில் வலிமிகாது:- தீ + தீ = தீ தீ
# இரண்டாம் வேற்றுமைத் தொகையில் வலிமிகாது:- நீர் + குடித்தான் = நீர் குடித்தான்; மாடு + மேய்த்தார் = மாடு மேய்த்தார்
# நான்காம் வேற்றுமைத் தொகையில் வலிமிகாது:- சென்னை + சென்றான் = சென்னை + சென்றான்
# 'ங்கு', 'ஞ்சு', 'ண்டு', 'ந்து', 'ம்பு', 'ன்று' என முடியும் சொற்களின் (மென்றொடர்க் குற்றியலுகரம்) பின் வினைமுற்று வந்தால் மிகாது :- கரும்பு தின்றான், குரங்கு பார்த்தது.

## மேற்கோள்கள்

## வெளியிணைப்பு
#http://tyagas.wordpress.com/2009/09/20/hello-world/
#http://www.pudhucherry.com/pages/gram2.html 
#http://www.pudhucherry.com/pages/gram3.html 
#http://light-myothers.blogspot.com/2009/11/blog-post.html

பகுப்பு:தமிழ் இலக்கணம்
பெரியார்தாசன்

**பெரியார்தாசன்** (இறப்பு: 19 ஆகத்து 2013) சென்னை பச்சையப்பன் கல்லூரியில் நீண்டக் காலம் தத்துவ இயல் பேராசிரியராக பணியாற்றி ஒய்வுப் பெற்றவர். திராவிடர் கழகத்தின் கொள்கையால் ஈர்க்கப்பட்டு நாத்திகராக வாழ்ந்த இவர் தனது இயற்பெயரான சேசாசலத்தை பெரியார்தாசன் என்று மாற்றிக் கொண்டார். சிறந்த மேடைப் பேச்சாளரான இவர் சிசுக் கொலைகள் குறித்த திரைப்படமான கருத்தம்மா என்னும் திரைப்படத்திலும் நடித்துள்ளார். பல தொலைக்காட்சி நிகழ்ச்சிகளில் பங்குக் கொண்டு மக்களின் அபிமானத்தைப் பெற்றவர்.
இவர் 12-3-2010 அன்று ரியாதில் நடைபெற்ற செய்தியாளர் சந்திப்பில் தான் இஸ்லாத்தைத் தழுவியதை அவர் பகிரங்கமாக அறிவித்தார். அவர் இனி தனது பெயர் அப்துல்லாஹ் என்று அறிவித்தார்.

சில மாதங்களாக உடல் நலக்குறைவால் பாதிக்கப்பட்டிருந்த பேராசிரியர் அப்துல்லாஹ் கல்லீரல் கோளாறு காரணமாக சென்னை சோளிங்கநல்லூரில் உள்ள குளோபல் மருத்துவமனையில் அனுமதிக்கப் பட்டிருந்தார்.

அவருக்கு தீவிர சிகிச்சை அளிக்கப்பட்டிருந்தும் பலனின்றி 19-08-2013 அதிகாலை 1.25 மணியளவில் மரணம் அடைந்தார். அப்போது அவருக்கு வயது 63.

## மேற்கோள்கள்


பகுப்பு:தமிழ் மக்கள்
பகுப்பு:தமிழ்ப் பேச்சாளர்கள்
பகுப்பு:2013 இறப்புகள்
பகுப்பு:இந்திய முஸ்லிம்கள்
பகுப்பு:1949 பிறப்புகள்